O mai recunoști pe femeia din imaginea de mai sus? Vedeta a ales să se retragă de pe micile ecrane în urmă cu 11 ani. Mai mult de atât, fosta prezentatoare tv și-a deschis o afacere profitabilă. Cei care au văzut-o acum, abia dacă o mai recunosc!
Una dintre cele mai apreciate prezentatoare de știri, Oana Frigescu, anunța în 2013 că pleacă de la Antena 1. Ea prezenta Observatorul de la ora 13.00 şi cel de la ora 16.00. La vremea respectivă, ea a fost înlocuită provizoriu cu Anca Lungu, o altă vedetă care a ales să renunțe definitiv la televiziune. Oana Frigescu lucra la Antena 1 din anul 2009, dar a ales să se retragă din lumea mondenă și să nu mai apară pe micile ecrane.
Înainte de a pleca din grupul Intact, Oana Frigescu a divorțat și de tatăl fiicei sale, Andrei Badiu. Cei doi s-au separat cu mare scandal, după nici doi ani de mariaj. La divorț, vedeta l-a acuzat pe fostul partener de viață de infidelitate și violență.
"Firesc ar fi să nu se autocondamne la un trai nimicitor. Să nu uite faptul că fiecare dintre noi avem dreptul la demnitate umană. Să înţeleagă că prima brutalitate va fi una dintr-un şir nesfârşit. Trebuie să respingă din start un astfel de tratament, altfel vor deveni victime permanente", declara ea la vremea respectivă.
Între timp, apele s-au liniștit, iar fiecare dintre cei doi foști soți și-au văzut de drum. Oana Frigescu a ales să lase deoparte problemele personale și să se axeze mai mult pe afacerea sa cu bijuterii.
Obiectele comercializate de ea sunt hand-made, iar aceasta le promovează intens pe rețelele de socializare. Brandul ei este destul de cunoscut, așa că fosta vedetă de la Antena 1 face bani frumoși.
În plus, fosta prezentatoare și-a surprins fanii din mediul online cu fotografii în ținute senzuale, care îi pun în evidență formele perfecte. De când s-a retras din televiziune, Oana Frigescu a trecut și pe la cabinetul medicului estetician. Transformările sunt vizibile în cazul ei. Aceasta a dorit să arate cât mai bine, așa că și-a injectat buzele cu acid hialuronic și a făcut câteva modificări la față. De asemenea, Oana a adoptat și o nouă tunsoare, care i se potrivește de minune!